En 29-årig knallertkører fra Aalborg er fortsat i livsfare, efter han fredag aften klokken 20:53 overså en parkeret bil på Mylius Erichsensvej i Aalborg. Manden kørte uden styrthjelm, og ulykken forsagede skader på både hoved og bryst. Ifølge vagtchefen ved Nordjyllands Politi Bruno Brix regnede det på ulykkestidspunktet, og derfor kan ulykken skyldes, at knallertføreren har haft bøjet hovedet for at undgå at få vand i øjnene. De pårørende er underrettet.

Opsummering:
En 29-årig mand er i livsfare efter han fredag aften overså en parkeret bil og kørte direkte ind i den.